# Morgan Freeman

| Morgan Freeman |
| --- |
| Morgan Freeman oktobra 2006. |
| Biografske informacije |
| Rođenje | Morgan Porterfield Freeman, Jr. 1. juna 1937.  (1937-06-01) Memphis, Tennessee, SAD |
| Supružnik | Jeanette Adair Bradshaw (1967–1979) Myrna Colley-Lee (1984–2008) |
| Opus |
| Djelatni period | 1964– |
|  |
|

| Nagrade |
| --- |
| **Oscar za najboljeg sporednog glumca** 2004 *Million Dollar Baby* **Zlatni globus za najboljeg glumca u mjuziklu ili komediji** 1989 *Driving Miss Daisy* |

 |
|  |

**Morgan Freeman** (rođen 1. lipnja 1937.) je američki filmski glumac i redatelj. Postao je poznat u devedesetima nakon što je nastupio u seriji uspješnih holivudskih filmova.

## Biografija

### Rani život

Freeman je rođen u Memphisu, Tennessee u obitelji brijača Morgana Porterfielda Freemana Sr., koji je 1961. umro od ciroze jetre, i čistačice Mayme Edna Revere. Ima još troje starijih braće i sestara. Freemanova obitelj često se selila tijekom njegova djetinjstva pa je tako živjela u Greenwoodu, Mississippi; u Garyju, Indiana; i konačno u Chicagu, Illinois. Freeman je prvi put glumio s osam godina, u školskoj predstavi. S dvanaest godina pobijedio je na dramskom državnom natjecanju, a tijekom srednje škole nastupao je u radio-dramama u Nashvilleu, Tennessee. 1955. je odbio stipendiju dramske škole sveučilišta u Jacksonu, odabravši umjesto toga rad u američkom vojnom zrakoplovstvu.

Početkom šezdesetih preselio se u Los Angeles gdje je radio kao zapisničar na koledžu. U to vrijeme je boravio i u New Yorku, radeći kao plesač na Svjetskoj izložbi, i u San Franciscu gdje je bio član glazbene grupe Opera Ring.

### Karijera

Iako mu je filmski debi bio film iz 1971., *Who Says I Can't Ride a Rainbow?*, Freeman je postao poznat u američkim medijima kroz uloge u sapunici *Another World* i PBS-ovom dječjem showu *The Electric Company*. Sredinom osamdesetih Freeman se počinje pojavljivati u poznatijim sporednim ulogama, postavši poznat po ulogama mudrih i očinskih likova. Kako je stjecao slavu, pojavljivao se u sve većim ulogama kao što su vozač Hoke u filmu *Vozeći gđicu Daisy*, i bojnik Rawlins u filmu *Rat za slavu* (oba iz 1989.). 1994. je portretirao Reda, zatvorenika koji se iskupljuje za svoja nedjela, u hvaljenom filmu *Iskupljenje u Shawshanku*. Status zvijezde potvrdio je u nekim od najvećih filmova devedesetih: *Robin Hood: Princ lopova*,  *Sedam* i *Duboki udar*. 1997. je, zajedno s Lori McCreary, osnovao filmsku produkcijsku tvrtku Revelations Entertainment.

Freeman je prepoznatljiv po svom osobitom glasu, što mu je često donosilo uloge pripovjedača. 2005. se pojavio kao pripovijedač u dva najuspješnija filma te godine, *Rat svjetova* i u dokumentarcu nagrađenom Oscarom, *March of the Penguins*. Nakon tri prethodne nominacije (za sporednu ulogu za film *Street Smart*, 1987., i glavne uloge u filmovima *Vozeći gđicu Daisy*, 1989., i *Iskupljenje u Shawshanku*, 1994.), 2004. je konačno osvojio Oscara za najbolju sporednu ulogu za svoj nastup u filmu *Djevojka od milijun dolara*.

### Privatni život

Freeman je bio u braku s Jeanette Adair Bradshaw od 22. listopada 1967. do 1979. 16. lipnja 1984. je oženio Myrnu Colley-Lee. Ima dva sina iz bivših veza, Alphonsa i Saifoulayjea. Posvojio je kćer svoje prve žene, Deenu, a par ima i četvrto dijete, Morganu. Freeman živi u Charlestonu, Mississippi, i New Yorku. Ima pilotsku licencu za osobni avion, a suvlasnik je i restorana Madidi i blues-kluba Ground Zero, u Clarksdaleu, Mississippi.

Freeman je istupio protiv proslave Mjeseca povijesti crnaca te ne sudjeluje u takvim događajima, o čemu je rekao: "Ne želim mjesec povijesti crnaca. Povijest crnaca je američka povijest." Rekao je kako je jedini način da se okonča rasizam taj da se prekine pričati o njemu, te naglasio kako ne postoji "mjesec povijesti bijelaca". Freeman je u interjvuu u emisiji 60 Minutes' rekao Mikeu Wallaceu: "Prestat ću te nazivati bijelcem, ali zamolit ću i tebe da me nazivaš crncem."

## Filmografija

| Godina | Naziv | Uloga | Bilješke
 |
| --- | --- | --- | --- |
| 1971.
 | *The Electric Company* |  | televizijska serija (1971.-1977.)
 |
| 1978.
 | *Roll of Thunder, Hear My Cry* | Ujak Hammer | TV film
 |
| 1980.
 | *Brubaker* | Walter |  |
| 1981.
 | *Priča o Marvi Collins* | Clarence Collins | TV film
 |
| 1984.
 | *Učitelji* | Al Lewis |  |
| 1985.
 | *Marie* | Charles Traughber |  |
| *To je bilo tada... Ovo je sada* | Charlie Woods |  |
| 1987.
 | *Street Smart* | Fast Black | Nominacija za Oscar za najboljeg sporednog glumca
 |
| *Borba za život* | Dr. Sherard | TV film
 |
| 1989.
 | *Rat za slavu* | Bojnik John Rawlins |  |
| *Vozeći gđicu Daisy* | Hoke Colburn | Nominacija za Oscara za najboljeg glumca
 |
| *Osloni se na mene* | Ravnatelj Joe Louis Clark |  |
| 1990. | *Vatromet taštine* | Sudac Leonard White |  |
| 1991. | *Robin Hood: Princ lopova* | Azeem |  |
| 1992.
 | *Nepomirljivi* | Ned Logan |  |
| *Snaga jednoga* | Geel Piet |  |
| 1993.
 | *Bopha!* |  | Režija
 |
| 1994.
 | *Iskupljenje u Shawshanku* | Ellis Boyd "Red" Redding | Nominacija za Oscara za najboljeg glumca
 |
| 1995.
 | *Sedam* | Detektiv William Somerset |  |
| *Izvan kontrole* | General Billy Ford |  |
| 1996.
 | *Lančana reakcija* | Paul Shannon |  |
| *Moll Flanders* | Hibble |  |
| 1997.
 | *Amistad* | Theodore Joadson |  |
| *Kolekcionar* | Dr. Alex Cross |  |
| 1998.
 | *Duboki udar* | Predsjednik Tom Beck |  |
| *Teška kiša* | Jim |  |
| 2000.
 | *Bolničarka Betty* | Charlie |  |
| *Pod sumnjom* | Victor Benzet |  |
| 2001.
 | *Paukova zavjera* | Dr. Alex Cross |  |
| 2002.
 | *Cijena straha* | William Cabot |  |
| *Zaboravljeni zločin* | Charlie Grimes |  |
| 2003.
 | *Svemogući Bruce* | Bog |  |
| *Snovolovka* | Pukovnik Abraham Kurtz |  |
| 2004.
 | *Djevojka od milijun dolara* | Eddie Dupris | Oscar za najboljeg sporednog glumca
 |
| *The Hunting of the President* | (Pripovjedač) | Dokumentarac
 |
| *Varalice* | Walter Crewes |  |
| 2005.
 | *Sjena prošlosti* | Mitch Bradley |  |
| *Rat svjetova* | (Pripovjedač) |  |
| *Carsko putovanje* | (Pripovjedač) |  |
| *Batman: Početak* | Lucius Fox |  |
| *Vjerni Danny* | Sam |  |
| 2006.
 | *Edison* | Ashford |  |
| *The Contract* | Frank Carden |  |
| *Opaki igrači* | Šef |  |
| *10 Items or Less* | On sam |  |
| 2007.
 | *Svemogući Evan* | Bog |  |
| *Gozba ljubavi* | Harry Scott |  |
| *Nestala bez traga* | Jack Doyle |  |
| *Imaš petlju?* | Carter Chambers |  |
| 2009.
 | *Stara ekipa, novi plan* | Charles Peterson |  |

## Nagrade i nominacije

* 1987. nominiran za Oscar za najboljeg sporednog glumca - *Street Smart*.
* 1989. nominiran za Oscar za najboljeg glavnog glumca - *Vozeći gđicu Daisy*.
* 1994. nominiran za Oscar za najboljeg glavnog glumca - *Iskupljenje u Shawshanku*.
* 2003. osvojio Kristalni globus za umjetnički doprinos filmu na međunarodnom filmskom festivalu u Karlovy Varyma.
* 2005. osvojio Oscar za najboljeg sporednog glumca - *Djevojka od milijun dolara*.
* 2006. počasni gost na Međunarodnom filmskom festivalu u Kairu.
* 2007. On i njegova supruga primili Nagradu za životno djelo od strane Instituta umjetnosti i književnosti Mississippija.

## Vanjske veze

* Morgan Freeman na sajtu IMDb
* ClickStar headed by Morgan Freeman and Lori McCreary
* Revelations Entertainment Production company co-founded by Freeman
* Detaljna biografija